ประกาศคณะกรรมการว่าด้วยฉลากประกาศคณะกรรมการว่าด้วยฉลากฉบับที่ ๓๓ (พ.ศ. ๒๕๓๐)เรื่องกำหนดเครื่องปรับอากาศเป็นสินค้าที่ควบคุมฉลาก โดยที่ปรากฏว่าขณะนี้เครื่องปรับอากาศเป็นสินค้าที่ประชาชนใช้กันอย่างแพร่หลายแต่การแสดงลักษณะเฉพาะยังไม่ชัดเจน ดังนั้น เพื่อประโยชน์ในการใช้อย่างถูกต้องและปลอดภัยของผู้บริโภคสมควรกำหนดเครื่องปรับอากาศเป็นสินค้าที่ควบคุมฉลากอาศัยอำนาจตามความในมาตรา ๓๐ และมาตรา ๓๑แห่งพระราชบัญญัติคุ้มครองผู้บริโภค พ.ศ. ๒๕๒๒ คณะกรรมการว่าด้วยฉลากออกประกาศไว้ดังต่อไปนี้ข้อ ๑ให้เครื่องปรับอากาศเป็นสินค้าที่ควบคุมฉลากข้อ ๒ประกาศนี้ไม่ใช้บังคับแก่(๑) เครื่องปรับอากาศที่ใช้สำหรับยานพาหนะ(๒) เครื่องปรับอากาศที่ผลิตเพื่อการส่งออกซึ่งได้ปฏิบัติตามเงื่อนไข ดังต่อไปนี้(ก)เครื่องปรับอากาศดังกล่าวต้องแสดงข้อความให้เห็นและอ่านได้ชัดเจนไว้ที่ภาชนะบรรจุหรือหีบห่อบรรจุเป็นภาษาไทยว่าสำหรับส่งออกเท่านั้น หรือเป็นภาษาอังกฤษว่า ForExport Only(ข)เครื่องปรับอากาศดังกล่าว ต้องอยู่ในความครอบครองของผู้ประกอบธุรกิจเพื่อการส่งออกหรือผู้ผลิต ผู้ขาย หรือผู้จัดหาสินค้านั้นให้แก่ผู้ประกอบธุรกิจเพื่อการส่งออกข้อ ๓เครื่องปรับอากาศที่จะนำออกขายต้องจัดให้มีฉลากรวมทั้งเอกสารหรือคู่มือตามที่กำหนดไว้ในข้อ ๔ และข้อ ๕ข้อ ๔ฉลากต้องมีข้อความเป็นภาษาไทยที่สามารถมองเห็นและอ่านได้ชัดเจนปิดหรือติดไว้ที่เครื่องปรับอากาศ และข้อความในฉลากอย่างน้อยต้องมีสาระสำคัญ ดังต่อไปนี้(๑) ต้องแสดงข้อความเกี่ยวกับผู้ประกอบธุรกิจดังนี้(ก)ในกรณีที่เป็นสินค้าที่ผลิตในราชอาณาจักรให้ระบุชื่อผู้ผลิตและสถานที่ประกอบการของผู้ผลิต(ข)ในกรณีที่เป็นสินค้าที่นำเข้ามาในราชอาณาจักรเพื่อขายให้ระบุชื่อผู้นำเข้าและสถานที่ประกอบการผู้นำเข้า(ค)ในกรณีที่เป็นสินค้าที่ผลิตขึ้นตามความต้องการหรือเพื่อการขายของผู้ประกอบธุรกิจรายอื่นหรือเป็นสินค้าที่นำเข้าเพื่อการขายของผู้ประกอบธุรกิจรายอื่นผู้ที่เกี่ยวข้องจะตกลงกันให้ระบุเฉพาะชื่อผู้ประกอบธุรกิจและสถานที่ประกอบการของผู้ประกอบธุรกิจรายหนึ่งรายใดแต่เพียงรายเดียวแทนก็ได้แต่ผู้ผลิตหรือผู้นำเข้าดังกล่าวจะต้องส่งสำเนาข้อตกลงดังกล่าวให้สำนักงานคณะกรรมการคุ้มครองผู้บริโภคทราบก่อนจะนำสินค้านั้นออกขายถ้าผู้ผลิตหรือผู้นำเข้าหรือผู้ประกอบธุรกิจรายใดมีเครื่องหมายการค้าที่จดทะเบียนในประเทศไทยแล้วจะระบุเครื่องหมายการค้าแทนชื่อและสถานที่ประกอบการของตนก็ได้(๒)ชื่อประเทศที่ผลิต(๓)แบบหรือรุ่น (model)(๔)หมายเลขลำดับ (serialnumber)(๕)เดือน ปี ที่ผลิต(๖)แรงดันไฟฟ้า โดยระบุหน่วยเป็นโวลต์(๗)เฟส (phase)(๘)ความถี่ โดยระบุหน่วยเป็นเฮิรตซ์(๙)พิกัดกระแสไฟฟ้าเข้า โดยระบุหน่วยเป็นแอมแปร์(๑๐)พิกัดกำลังไฟฟ้าเข้า โดยระบุหน่วยเป็นวัตต์(๑๑)วงจรไฟฟ้า(๑๒)[๑] ขนาดของขีดความสามารถทำความเย็นโดยระบุเป็นหน่วยเอสไอ(๑๓)[๒] ค่าประสิทธิภาพการทำความเย็น(๑๔)[๓] คำเตือนเกี่ยวกับการเปิดปิดเครื่องเช่น เมื่อปิดเครื่องแล้วปล่อยให้เครื่องพักไม่น้อยกว่า ๓นาทีก่อนเปิดครั้งต่อไปกรณีตาม(๖) (๗) (๘) (๙) (๑๐) (๑๑) และ (๑๒) จะใช้สัญลักษณ์แทนข้อความนั้นก็ได้[๔]ข้อ๕เอกสารหรือคู่มือสำหรับเครื่องปรับอากาศต้องมีข้อความเป็นภาษาไทยที่สามารถเห็นและอ่านได้ตามความเหมาะสมและอย่างน้อยต้องมีสาระสำคัญ ดังต่อไปนี้(๑)ขนาด กว้าง ยาว หนา โดยระบุหน่วยเป็นระบบเมตริก(๒)น้ำหนักสุทธิ โดยระบุหน่วยเป็นระบบเมตริก(๓)ชนิดและปริมาณของสารทำความเย็น(๔)วิธีติดตั้ง(๕)วิธีใช้และข้อควรระวังในการใช้(๖)การบำรุงรักษาข้อ๖ให้เครื่องปรับอากาศที่นำเข้ามาในราชอาณาจักรเพื่อขายได้รับการยกเว้นไม่ต้องจัดให้มีฉลากขณะนำเข้าที่ด่านศุลกากรแต่ต้องจัดให้มีฉลากตามประกาศนี้ก่อนที่จะนำออกขายประกาศนี้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไป[๕]ประกาศ ณ วันที่ ๒๐มกราคม ๒๕๓๐มาลดี วสีนนท์ประธานกรรมการว่าด้วยฉลากประกาศคณะกรรมการว่าด้วยฉลากฉบับที่ ๕๓ (พ.ศ. ๒๕๓๔) เรื่องกำหนดเครื่องปรับอากาศเป็นสินค้าที่ควบคุมฉลาก(ฉบับที่ ๒)[๖]วรวิมล/ผู้จัดทำ๒๘ ธันวาคม ๒๕๕๓กวินทราดา/ผู้ตรวจ๒๔ มกราคม ๒๕๕๔ชุติมา/ปรับปรุง๑๗ พฤษภาคม ๒๕๖๐[๑] ข้อ ๔ (๑๒) แก้ไขเพิ่มเติมโดยประกาศคณะกรรมการว่าด้วยฉลากฉบับที่ ๕๓ (พ.ศ. ๒๕๓๔) เรื่อง กำหนดเครื่องปรับอากาศเป็นสินค้าที่ควบคุมฉลาก(ฉบับที่ ๒)[๒] ข้อ ๔ (๑๓) แก้ไขเพิ่มเติมโดยประกาศคณะกรรมการว่าด้วยฉลากฉบับที่ ๕๓ (พ.ศ. ๒๕๓๔) เรื่อง กำหนดเครื่องปรับอากาศเป็นสินค้าที่ควบคุมฉลาก(ฉบับที่ ๒)[๓] ข้อ ๔ (๑๔) เพิ่มเติมโดยประกาศคณะกรรมการว่าด้วยฉลากฉบับที่ ๕๓ (พ.ศ. ๒๕๓๔) เรื่อง กำหนดเครื่องปรับอากาศเป็นสินค้าที่ควบคุมฉลาก(ฉบับที่ ๒)[๔] ข้อ ๔ วรรคสองแก้ไขเพิ่มเติมโดยประกาศคณะกรรมการว่าด้วยฉลาก ฉบับที่ ๕๓ (พ.ศ. ๒๕๓๔) เรื่องกำหนดเครื่องปรับอากาศเป็นสินค้าที่ควบคุมฉลาก (ฉบับที่ ๒)[๕] ราชกิจจานุเบกษาเล่ม ๑๐๔/ตอนที่ ๓๙/ฉบับพิเศษ หน้า ๕/๔ มีนาคม ๒๕๓๐[๖]ราชกิจจานุเบกษา เล่ม ๑๐๘/ตอนที่ ๑๔๕/หน้า ๘๐๓๓/๒๐ สิงหาคม ๒๕๓๔